### Beslutningstema

Budgetlægning 2026-2029. Budgetforslag fremsendes til Kommunalbestyrelsens 2. behandling.

### Historik

Kommunalbestyrelsen har den 18. september 2025 behandlet forslag til budget 2026 og overslagsårene 2027-2029 samt fastsat tidsfrister for ændringsforslag og høringssvar.

### Sagsfremstilling

Forslag til 1. behandling forelå på baggrund af følgende forudsætninger:

* Kommunal personskatteprocent uændret på 25,3 %
* Grundskyldspromille på 10,80, 6,44 for landbrug m.v.

Dækningsafgift for offentlige ejendomme opkræves i 2026 i ét samlet beløb pr. ejendom, svarende til det beløb, der er opkrævet i 2025. Der opkræves ikke dækningsafgift for erhvervsejendomme.

Skatteindtægterne beror på det statsgaranterede udskrivningsgrundlag- Der er udarbejdet særskilt notat om valget mellem statsgaranti og selvbudgettering af generelle tilskud og skatteindtægter for 2026. Det anbefales at vælge statsgaranti.

Budgetforslaget er baseret på den aftale, Kommunalbestyrelsen indgik den 3. september 2025.

Kommunalbestyrelsen har på mødet, den 18. september vedtaget at oversende budgetforslaget til 2. behandling, idet ændringsforslag skulle være indsendt senest 25. september kl. 12.00. Ved fristens udløb er der ikke modtaget nogen ændringsforslag.

Efter Kommunalbestyrelsens 1. behandling er der indarbejdet tekniske korrektioner på samlet 5,795 mio. kr. i budgetperioden (udgift)
For at bidrage til overholdelse af den udmeldte anlægsramme for kommunerne under ét er der indarbejdet en reduktion på 10 mio. kr. i 2026. Reduktionen foreslås indarbejdet med henvisning til en forventning om anlægsoverførsel på 10 mio. kr. fra 2026 til 2027.

Budgetforslag med de tekniske ændringer til 2. behandling er vedlagt som bilag.
Udkast til Budget information 2026 er vedlagt som bilag.

Budgettet har været til høring hos de høringsberettigede. Fristen for høringssvar er den 29. september 2025. Samlet notat fra de høringsberettigede udsendes efter høringsfristens udløb.

### Indstilling Direktionen indstiller,

at det besluttes, om der skal vælges et statsgaranteret udskrivningsgrundlag eller et selvbudgetteret udskrivningsgrundlag for 2026,
at den kommunale udskrivningsprocent fastholdes på 25,3 %,
at grundskyldspromille fastholdes på 10,80, dog 6,44 for landbrug m.v.,
at takster for 2026 godkendes,
at administrationen bemyndiges til, om nødvendigt, at foretage øvrige tekniske ændringer, og
at indstillingen videresendes til Kommunalbestyrelsen.

**Beslutning fra Økonomiudvalget den 2. oktober 2025, pkt. 3:**

Økonomiudvalget anbefaler statsgaranteret udskrivningsgrundlag.

Indstillingen i øvrigt anbefales.

Lasse Svendsen og Oscar Overgaard deltog ikke i mødet.

### Beslutning

Indstillingen godkendt, idet det statsgaranterede udskrivningsgrundlag vælges.